TSHENOLO 6:8 Mme ka sheba, mme ka bona pere e putswa: mme ya ekalletseng a bitswa Lefu, mme dihele di molatela. Mme a newa matla hore a kgone ho busa karolo ya bone ya lefatshe ka lefu, ho bolaya ka sabole, leka tlala, le ka lefu, le sebata sa lefatshe. 4 Jehofa o nea yo mongwe le yo mongwe lefaseng sebaka sa gore a hwetše bophelo bjo bo sa felego. Lega go le bjalo, gore re hwetše bophelo bjo bo sa felego Paradeiseng, re swanetše go rapela Modimo ka mo go swanetšego gomme gona bjale re phele ka tsela yeo a e amogelago. Ka manyami, ba bantši ba gana go dira bjalo. Ke ka baka leo Jesu a ilego a re: “Tsenang ka kgoro e tshesane; gobane tsela e išago tshenyegong e petleke e bile e phatlaletše, gomme bao ba tsenago ka yona ke ba bantši; anthe kgoro ke e tshesane gomme tsela e išago bophelong e pitlagane, le gona ke ba sego kae ba ba e hwetšago.” (Mateo 7:13, 14) Bodumedi bja therešo bo lebiša bophelong bjo bo sa felego. Bodumedi bja maaka bo lebiša tshenyegong. Jehofa ga a nyake gore motho le ge e ka ba ofe a fedišwe, gomme ke ka baka leo a neago batho kae le kae sebaka sa gore ba ithute ka yena. (2 Petro 3:9) Ka gona go molaleng gore tsela yeo re rapelago Modimo ka yona e bolela bophelo goba lehu go rena.